
Pirkimo sąlygų priedai (pateikiami atskirais dokumentais):
1. Pasiūlymo forma;
2. Techninė specifikacija;
3. Sutarties projektas:
3.1. Sutarties bendrosios sąlygos;
3.2. Sutarties specialiosios sąlygos.


I. [bookmark: _Toc158640859][bookmark: _Toc241841844]BENDROSIOS NUOSTATOS

1. Šios pirkimo sąlygose vartojamos sąvokos atitinka Viešųjų pirkimų įstatyme, Mažos vertės tvarkos apraše, Kainodaros taisyklių nustatymo metodikoje apibrėžtas sąvokas.
2. Perkančioji organizacija – Žemaičių dailės muziejus (kodas 191123113), Parko g. 3A, Plungė. Perkančioji organizacija nėra pridėtinės vertės mokesčio (toliau – PVM) mokėtoja.
3. Vadovaujantis 2022-05-26 d. Plungės rajono savivaldybės tarybos sprendimu Nr. T1-139 „Dėl pavedimo Plungės rajono savivaldybės administracijai vykdyti centrinės perkančiosios organizacijos funkcijas“, šį perkančiosios organizacijos pirkimą, kaip Centrinė perkančioji organizacija vykdo Plungės rajono savivaldybės administracijos pirkimo organizatorius. Sutartį pasirašys perkančioji organizacija. 
4. Pirkimo organizatoriaus ir tiekėjų bendravimas ir keitimasis informacija, atliekant šį pirkimą, vyksta naudojantis Centrinės viešųjų pirkimų informacinės sistemos priemonėmis (toliau – CVP IS). Šiame punkte nustatytų reikalavimų gali būti nesilaikoma tik išimtinais Lietuvos Respublikos viešųjų pirkimų įstatyme (toliau – Viešųjų pirkimų įstatymas) nurodytais atvejais.
5. Tiekėjai turėtų atidžiai stebėti CVP IS talpinamus pirkimo dokumentų paaiškinimus, patikslinimus bei papildymus.
6. Perkančiosios organizacijos sprendimo neatlikti pirkimo naudojantis CPO LT elektroniniu katalogu pagrindimas: CPO LT elektroniniuose kataloguose nėra siūlomas pirkimo objektas „Animacinis filmas apie Plungę“, atitinkantis perkančiosios organizacijos poreikius ir pirkimo dokumentuose nustatytus reikalavimus.

II. [bookmark: _Toc158640860][bookmark: _Toc241841845]PIRKIMO OBJEKTAS

7. Pirkimo objekto pavadinimas – Animacinis filmas apie Plungę.
8. Trumpas pirkimo objekto aprašymas: Žemaičių dailės muziejus pagal vykdomą Europos Sąjungos struktūrinių fondų ir Plungės rajono savivaldybės biudžeto lėšomis bendrai finansuojamą projektą „Inovatyvusis M. Oginskio rūmų žirgynas – įtraukaus kultūros turinio erdvė“, projekto kodas Nr. 06-007-K-0051, numato įsigyti animacinio filmo apie Plungę kūrimo paslaugas.
9. Pagrindinis pirkimo objekto BVPŽ kodas – 92110000-5 „Kino filmų ir vaizdajuosčių gamybos bei susijusios paslaugos“.
10. Pirkimo objektas neskaidomas į dalis. Tiekėjai privalo siūlyti visą pirkimo objekto apimtį. Pirkimo objektą sudarančios paslaugos yra tarpusavyje glaudžiai susijusios ir skirtos vienam galutiniam rezultatui – vientisam animaciniam filmui apie Plungę – sukurti.
11. Paslaugų teikimo terminas - 7 (septyni) mėnesiai nuo Sutarties įsigaliojimo dienos. Paslaugų teikimo terminas Sutartyje nustatytomis sąlygomis gali būti pratęstas ne ilgiau kaip 1 (vienam) mėnesiui. Bendras paslaugų suteikimo terminas su galimu pratęsimu negali būti ilgesnis kaip 8 (aštuoni) mėnesiai. Paslaugos teikiamos Techninėje specifikacijoje nustatytais etapais, terminais ir sąlygomis.
12. Paslaugų apimtis ir perkamų paslaugų savybės apibūdintos Techninėje specifikacijoje (pirkimo sąlygų 2 priedas). Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra tiekėjo pareiga.
13. Pirkimui skiriama maksimali lėšų suma – neviešinama. Vadovaujantis Skelbimų rengimo ir išsiuntimo skelbti centrinės viešųjų pirkimų informacinės sistemos priemonėmis tvarkos aprašo, patvirtintu Viešųjų pirkimų tarnybos direktoriaus 2024 m. lapkričio 29 d. įsakymu Nr. 1S-190, 13 punktu CVP IS skiltyje „Vidiniai dokumentai“ (joje pateikiama informacija nėra viešai prieinama) yra įkeltas dokumentas, kuriame yra nurodyta kaina, kuri bus naudojama vertinant, ar pasiūlyme nurodyta kaina nėra per didelė ir perkančiajai organizacijai nepriimtina. Prireikus patikslinti informaciją, bus įkeliamas papildomas dokumentas. Anksčiau įkelto dokumento turinys nekeičiamas, dokumentas iš CVP IS nešalinamas.
14. Lėšų šaltinis: Europos Sąjungos struktūrinių fondų ir Plungės rajono savivaldybės biudžeto lėšomis bendrai finansuojamo projekto „Inovatyvusis M. Oginskio rūmų žirgynas – įtraukaus kultūros turinio erdvė“, projekto kodas Nr. 06-007-K-0051, lėšos.
15. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
16. Perkančioji organizacija nereikalauja, kad esmines užduotis atliktų pats pasiūlymą pateikęs dalyvis, o jeigu pasiūlymą pateikė tiekėjų grupė, – tos grupės partneris.
17. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintos „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (nauja redakcija nuo 2023-01-01 Nr. D1-401) 4.4.3 papunkčiu, kadangi perkama nematerialaus pobūdžio (intelektinė) paslauga, nesusijusi su materialaus objekto sukūrimu. Aplinkos apsaugos kriterijai nustatyti Techninėje specifikacijoje ir Sutarties vykdymo sąlygose (pirkimo sąlygų 3 priedas).

III. [bookmark: _Toc158640861][bookmark: _Toc241841846]TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI

18. Pirkime Europos bendrasis viešojo pirkimo dokumentas (EBVPD) nebus naudojamas. 
19. Šiame pirkime bus taikoma galimybė pirmiausia vertinti galimo laimėtojo pasiūlymą, o įvertinus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų (jeigu taikytina), ar šio dalyvio kvalifikacija atitinka nustatytus reikalavimus (jeigu taikytina) ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų (toliau visi kartu – Reikalavimai Tiekėjui).

Tiekėjų pašalinimo pagrindai
20. Perkančioji organizacija šiame pirkime taiko tiekėjo kiekvieno tiekėjų grupės partnerio, subtiekėjo, kurio pajėgumais, t. y. siekdamas atitikti kvalifikacijos reikalavimus, remiasi tiekėjas pašalinimo pagrindą:

	Eil. Nr.
	Pašalinimo pagrindai
	Atitiktį patvirtinantys dokumentai

	20.1.
	Lietuvos Respublikos viešųjų pirkimų įstatymo 46 straipsnio 2¹ dalis: perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	[bookmark: _GoBack]Tiekėjas pateikdamas pasiūlymo formą (pirkimo sąlygų 1 priedas) patvirtina pašalinimo pagrindų nebuvimą.
Pažymų nereikalaujama, išskyrus atvejus, kai kyla pagrįstų abejonių dėl tiekėjo patikimumo.



Tiekėjų kvalifikacijos reikalavimai 

21. [bookmark: _Ref173413681]Teikėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:
	Techninio ir profesinio pajėgumo reikalavimai

	1.
	Tiekėjas per paskutinius 3 metus iki pasiūlymo pateikimo dienos arba per laiką nuo tiekėjo įregistravimo dienos (jeigu Tiekėjas vykdė veiklą mažiau nei 3 metus) turi būti tinkamai suteikęs paslaugų pagal vieną ar daugiau įvykdytų ar tebevykdomų sutarčių, savo jėgomis, analogiškų ar panašaus pobūdžio, kurių objektas buvo audiovizualinių ir (arba) animacijos projektų kūrimas kultūros, muziejų ar edukacijos srityse arba kitose srityse, jei sukurtas produktas atitiko šio pirkimo objekto technines specifikacijas ir kurių vertė buvo ne mažesnė kaip 30 000,00 Eur be PVM.












Pastabos: 
1. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinama būtent konkretaus tiekėjo, dalyvaujančio viešajame pirkime, suteiktų paslaugų vertė, o ne visas vykdytos sutarties objektas.
2. Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.
3. Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui.
4. Tiekėjas įrodinėjant kvalifikacijos atitiktį gali remti ir tebevykdoma sutartimi. Tačiau tebevykdomos sutarties dalis, kuria remiamasi, turi tiesiogiai atitikti kvalifikacijos reikalavime nurodytą perkamų paslaugų pobūdį, sudėtingumą bei reikalaujamą apimtį ir, kad tos sutarties dalis yra įvykdyta tinkamai. Visa tebevykdoma sutartis (įskaitant dar nepradėtus ar nesusijusius etapus) į kvalifikaciją neįskaitoma.
5. Analogišku objektu laikomas toks objektas, kurio metu buvo sukurtas ne trumpesnis nei 15 minučių 2D/3D animacinis vaizdo klipas arba interaktyvus audiovizualinis gidas.
	Pateikiama: 

Pateikiamas pagrindinių per paskutinius 3 metus iki pasiūlymo pateikimo termino pabaigos arba per laiką nuo Tiekėjo įregistravimo dienos (jeigu Tiekėjas vykdė veiklą mažiau nei 3 metus) tinkamai suteiktų paslaugų pagal vieną ar daugiau įvykdytų ar tebevykdomų sutarčių, savo jėgomis, analogiškų ar panašaus pobūdžio, kurių objektas buvo audiovizualinių ir (arba) animacijos projektų kūrimas kultūros, muziejų ar edukacijos srityse arba kitose srityse, jei sukurtas produktas atitiko šio pirkimo objekto technines specifikacijas sąrašą (laisvos formos), kuriame nurodytos suteiktų paslaugų bendros sumos, datos ir paslaugų gavėjai (tiek viešieji, tiek privatieji) su Užsakovų pažymomis. 

Pažymose turi būti nurodyta: paslaugų bendros sumos be PVM, datos, paslaugų gavėjai, ar paslaugos buvo suteiktos tinkamai.

Tinkamai suteiktas paslaugas įrodo užsakovo pažyma, kurioje užsakovas turi ne tik patvirtinti tiekėjo pasiūlyme nurodytą informaciją, kad buvo suteiktos tam tikros paslaugos, bet joje užsakovas turi pateikti papildomą įvertinimą, kad tai buvo atlikta tinkamai. Užsakovo pasirašytos sąskaitos faktūros, perdavimo–priėmimo aktai ir pan. patvirtina faktą, jog paslaugos buvo suteiktos pagal sutartinius įsipareigojimus, tačiau tokiuose dokumentuose nebūna užsakovo vertinimo, kad tai buvo atlikta tinkamai. Atsižvelgiant į tai, sąskaitas faktūras, paslaugų perdavimo–priėmimo aktus ar pan. būtų galima laikyti lygiaverčiais dokumentais užsakovų pažymoms tik tada, jei juose būtų pateiktas papildomas užsakovo vertinimas.

Pateikiamas (-i) skenuotas (-i) dokumentas (-ai) elektroninėmis priemonėmis.



	Reikalavimas nustatytas vadovaujantis 2017 m. birželio 29 d. Viešųjų pirkimų tarnybos direktoriaus įsakymo Nr. 1S-105  „Dėl tiekėjų kvalifikacijos reikalavimų nustatymo metodikos patvirtinimo“ (galiojanti suvestinė redakcija nuo 2026-07-01) 16 ir 16.2.  punktu.

Turi atitikti reikalavimą:
1. Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
2. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
3. Subtiekėjams šis reikalavimas nenustatomas.




22. Dalyvis, kurio pasiūlymas gali būti pripažintas laimėjusiu, pirkimo organizatoriaus prašymu privalo pateikti pirkimo sąlygų 21 punkte nurodytus dokumentus, patvirtinančius jo atitiktį nustatytam kvalifikacijos reikalavimui.

Kokybės vadybos sistemos ir (arba) aplinkos apsaugos vadybos sistemos standartai
23. Perkančioji organizacija šiame pirkime netaiko kokybės vadybos sistemos ir (arba) aplinkos apsaugos vadybos sistemos standartų reikalavimų.
24. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Perkančiajai organizacijai pareikalavus, tiekėjas turės pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys.

Rėmimasis kitų ūkio subjektų pajėgumais
25. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu, nustatytus finansinio ir ekonominio pajėgumo reikalavimus ar techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.
26. Tiekėjas kartu su pasiūlymu privalo pateikti subtiekėjų, kurių pajėgumais remiasi siekdamas atitikti pirkimo dokumentuose nustatytus kvalifikacijos reikalavimus, sutikimą dalyvauti pirkime.
27. Kai tiekėjas pageidauja remtis kitų ūkio subjektų pajėgumais, jis privalo pirkimo organizatoriui pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami per visą pirkimo sutarties vykdymo laikotarpį, t. y. pateikti šių ūkio subjektų sutikimus. Dalyvis pasiūlyme privalo išviešinti žinomus subtiekėjus, kurių pajėgumais remiasi ir nurodyti juos pasiūlymo formoje.
28. Pasiūlymo formoje tiekėjas turi deklaruoti, kad jis, kiekvienas tiekėjų grupės partneris (jei pasiūlymą pateikia tiekėjų grupė), subtiekėjai, kurių pajėgumais, t. y. siekdamas atitikti kvalifikacijos reikalavimus, remiasi tiekėjas, atitinka III skyriuje nustatytus Reikalavimus Tiekėjui.
29. Paprašius, dalyvis, kurio pasiūlymas gali būti pripažintas laimėjusiu, turės pateikti savo, tiekėjų grupės partnerių (jeigu pasiūlymą teikia tiekėjų grupė), subtiekėjų (jei pasitelkiami) reikalaujamus reikalavimus Tiekėjui pagrindžiančius aktualius dokumentus. Nereikalaujama pateikti šių dokumentų, jeigu ji:
29.1 turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
29.2 šiuos dokumentus jau turi iš ankstesnių pirkimo procedūrų.

IV. [bookmark: _Toc158640862][bookmark: _Toc241841847]TIEKĖJŲ GRUPĖS DALYVAVIMAS PIRKIMO PROCEDŪROSE

30. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos sutartį.
31. Jungtinės veiklos sutartyje turi būti:
31.1 nurodyti kiekvienos šios sutarties šalies (partnerio) įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis (apimtis eurais ir procentais) bendroje pirkimo sutarties vertėje. Jungtinės veiklos sutartis turi numatyti solidariąją visų šios sutarties partnerių atsakomybę už prievolių perkančiajai organizacijai nevykdymą;
31.2 numatyta, kuris partneris (toliau – atsakingas partneris) atstovauja tiekėjų grupei (su kuo pirkimo organizatorius turėtų bendrauti kvalifikacijos nagrinėjimo (jeigu taikoma) ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
32. Perkančioji organizacija nereikalauja, kad, tiekėjų grupės pateiktą pasiūlymą nustačius laimėjusiu ir jai pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V. [bookmark: _Toc158640864][bookmark: _Toc241841848]PASIŪLYMŲ RENGIMAS, PATEIKIMAS, KEITIMAS

33. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
34. Pasiūlymas turi būti pateikiamas tik elektroninėmis priemonėmis, naudojant CVP IS. Visi pasiūlyme pateikiami dokumentai turi būti pateikti elektronine forma. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pasiūlymas turi būti parengtas lietuvių kalba. Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų vertimą į lietuvių klabą (vertimas turi būti patvirtintas vertimą atlikusio asmens parašu). Kilus ginčui, pirmenybė yra teikiama dokumentams ar dokumentų vertimui lietuvių kalba. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, pirkimo organizatorius pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
35. Nereikalaujama, kad pateiktas pasiūlymas būtų pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73). Reikalaujama, kad Pasiūlymas turi būti pasirašytas tiekėjo ar jo įgalioto asmens (jeigu pasirašo įgaliotas asmuo, turi būti pridedama tinkamai patvirtinta įgaliojimo, ar kito patvirtinančio dokumento kopija), taip pat pirkimo organizatoriui paprašius pateikti Atitiktį reikalavimams įrodančius dokumentus, būtų teikiamos skaitmeninės dokumentų kopijos.
36. Tiekėjas (fizinis ar juridinis asmuo) gali pateikti pirkimo organizatoriui tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis). Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
37. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
38. Tiekėjo pasiūlyme turi būti:
38.1. užpildytas pasiūlymas pagal pasiūlymo formą (pirkimo sąlygų 1 priedas);
38.2. užpildyta techninė specifikacija (pirkimo sąlygų 2 priedas);
38.3. įgaliojimas ar kitas dokumentas (pvz., pareigybės aprašymas), suteikiantis teisę pasirašyti bei pateikti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;
38.4. jungtinės veiklos sutartis, jei pasiūlymą pateikia tiekėjų grupė;
38.5. kita pirkimo dokumentuose prašoma medžiaga (jei prašoma). 
39. Pasiūlymas turi būti pateiktas iki Skelbime apie pirkimą nurodyto termino Lietuvos laiku CVP IS priemonėmis. Vėliau gauto pasiūlymo pirkimo organizatorius nenagrinės. Pirkimo organizatorius neatsako už elektros tiekimo, CVP IS sutrikimus ar už pavėluotai teikiamą pasiūlymą.
40. Pasiūlyme tiekėjas turi nurodyti jo galiojimo terminą. Pasiūlymas turi galioti ne trumpiau kaip 3 mėnesius nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 3 mėnesius nuo pasiūlymų pateikimo termino pabaigos.
41. Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta pirkimo sąlygų 1 priede. Apskaičiuojant kainą turi būti atsižvelgta į visas perkamų prekių ir su jomis susijusių paslaugų apimtis, į pasiūlymo kainos sudėtines dalis, į techninės specifikacijos (pirkimo sąlygų 2 priedas) reikalavimus, bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios, tame tarpe elektroninių sąskaitų faktūrų pateikimo išlaidos. Įkainiai ir kainos įskaitant visus mokesčius visuose pasiūlymo dokumentuose turi būti įrašomos tikslumo lygiu iki euro šimtųjų dalių, t. y. suapvalinama paliekant du skaitmenis po kablelio. Tiekėjo pasiūlymo kaina turi apimti ir tas paslaugas bei darbus, kurie nors ir nebuvo tiesiogiai nustatytos pirkimo dokumentuose ir sutartyje, bet yra būtini sutarčiai įvykdyti, o tiekėjas turėjo ir galėjo juos numatyti ir įvertinti dar iki pasiūlymų pateikimo termino pabaigos.
42. Tuo atveju, kai pasiūlyme nurodyta kaina, išreikšta skaitmenimis, neatitinka kainos, nurodytos žodžiais, teisinga laikoma kaina, nurodyta žodžiais[footnoteRef:1]. [1:  Ši prezumpcija taikoma tais atvejais, kai nėra aišku, dėl kurios kainos išraiškos formos (skaitinės ar žodinės) dalyvis padarė klaidą.] 

43. Tiekėjas pasiūlymo formoje (pirkimo sąlygų 1 priedas) privalo nurodyti, ar jo pasiūlyme yra konfidencialios informacijos, ir kuri informacija yra konfidenciali.
44. Konfidencialia negalima laikyti informacijos Viešųjų pirkimų įstatymo 20 straipsnio 2 dalyje nurodytos informacijos.
45. Siekiant, kad perkančioji organizacija galėtų užtikrinti dalyvio informacijos konfidencialumą, pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali. 
46. Asmens duomenų tvarkymo nuostatos:
47.1.	vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis, tiekėjui išreiškus norą dalyvauti perkančiosios organizacijos organizuojamame pirkime, perkančioji organizacija (duomenų tvarkytojas) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus;
47.2.	nurodytais pagrindais bus tvarkomi tiesiogiai tiekėjų pateikti asmens duomenys;
47.3.	tiekėjų pateikti duomenys bus saugomi teisės aktuose nustatytais terminais (Lietuvos vyriausiojo archyvaro 2011 m. kovo 9 d. įsakymu Nr. V-100 patvirtinta Bendrųjų dokumentų saugojimo terminų rodyklė);
47.4.	įgyvendindami teisės aktuose numatytas pareigas, tiekėjų asmens duomenis teiksime Viešųjų pirkimų tarnybai, CVP IS, teismams ir kitoms valstybės ar savivaldybės institucijoms;
47.5.	Asmens duomenų tvarkymą perkančiojoje organizacijoje reglamentuoja perkančiosios organizacijos direktoriaus 2024 m. sausio 26 d. įsakymu Nr. DE-53 patvirtintos Asmens duomenų tvarkymo Plungės rajono savivaldybės administracijoje taisyklės.
47. Perkančioji organizacija reikalauja, kad dalyvis savo pasiūlyme (pasiūlymo formoje (pirkimo sąlygų 1 priedas)) nurodytų, kokiai pirkimo sutarties daliai (apimtis eurais ir dalis procentais) ir kokius subtiekėjus, jeigu jie yra žinomi, jis ketina pasitelkti.

VI. [bookmark: _Toc158640865][bookmark: _Toc241841849]PASIŪLYMŲ KAINOS ŠIFRAVIMAS

48. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
48.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Informaciją apie pasiūlymų šifravimą ir instrukciją, kaip tiekėjui užšifruoti pasiūlymą galima rasti https://vpt.lrv.lt/lt/nuorodos/kiti-duomenys/pasiulymu-sifravimas/kas-yra-kainu-pasiulymu-sifravimas/;
48.2. per 30 minutes nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį,  su kuriuo pirkimo organizatorius galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: pirkimo organizatoriaus oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
49. Tiekėjui užšifravus visą pasiūlymą ir per 30 minučių nuo pasiūlymų pateikimo termino pabaigos nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis pirkimo organizatorius negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – pirkimo organizatorius tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

VII. [bookmark: _Toc241841850]PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI

50. Perkančioji organizacija nereikalauja pateikti pasiūlymo galiojimo užtikrinimo. 
51. Jei dalyvis, kuris bus kviečiamas sudaryti pirkimo sutartį, atsisakys ją sudaryti, jis turės sumokėti perkančiajai organizacijai 1,00 proc. savo pasiūlymo kainos (be PVM) dydžio baudą bei padengti perkančiosios organizacijos patirtus tiesioginius nuostolius, kiek jų nepadengia aukščiau nurodyta bauda. Tiesioginiais perkančiosios organizacijos nuostoliais bus laikomas kainos skirtumas tarp pirkimo sutartį atsisakiusio pasirašyti dalyvio pasiūlymo kainos (be PVM) ir kito dalyvio, pasiūlymų eilėje esančio po atsisakiusio sudaryti pirkimo sutartį dalyvio, pasiūlymo kainos (be PVM), o tuo atveju, jeigu pasiūlymų eilėje po atitinkamo atsisakiusio sudaryti pirkimo sutartį dalyvio kitų dalyvių nebėra – kainos skirtumas tarp atitinkamo pirkimo sutartį atsisakiusio pasirašyti dalyvio pasiūlymo kainos (be PVM) ir mažiausios pasiūlymo kainos (be PVM), kuri bus pasiūlyta kitame (vėlesniame) pirkime, kuriame, nutraukus šio pirkimo procedūras dėl to, kad visi dalyviai atsisakė sudaryti pirkimo sutartį, bus pakartotinai perkamas šio pirkimo objektas (jei pakartotinai atliekamose procedūrose šio pirkimo objektas bus skaidomas dalimis, tai nuostolių skaičiavimui bus vertinama kumuliatyvi (bendra) atskirų atitinkamų pirkimo dalių mažiausia kaina). 
52. Perkančioji organizacija nereikalauja pateikti sutarties įvykdymo užtikrinimo. Sutarties įvykdymo užtikrinimo priemonė yra sutartyje numatytos netesybos (delspinigiai, bauda).

VIII. [bookmark: _Toc158640867][bookmark: _Toc241841851]SUSIPAŽINIMO SU GAUTAIS PASIŪLYMAIS IR JŲ NAGRINĖJIMO PROCEDŪROS

53. Pirminis susipažinimas su CVP IS priemonėmis gautais pasiūlymais  pradedamas ne anksčiau nei po 30 minučių po pasiūlymų pateikimo termino pabaigos.
54. Tiekėjai nedalyvauja susipažinime su pateiktais pasiūlymais, taip pat nedalyvauja pasiūlymų nagrinėjimo, vertinimo ir palyginimo procedūrose. Pirkimo organizatorius neteikia informacijos Tiekėjams apie pasiūlymus pateikusius Tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.
55. Perkančioji organizacija išsamiai vertins tik  tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta pirkimo sąlygų 58 punkte, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. 
56. Pateiktus pasiūlymus nagrinėja, vertina ir palygina pirkimo organizatorius šia tvarka:
56.1. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;
56.2. tikrina ar Tiekėjo pasiūlymas atitinka pirkimo sąlygų, techninės specifikacijos reikalavimus (jei taikoma). Atlieka kitus veiksmus, susijusius su pasiūlymų vertinimu;
56.3. įvertina, ar tiekėjo pasiūlyme nėra nurodytos kainos apskaičiavimo klaidų;
56.4. tikrina ar pasiūlyta kaina neviršija pirkimui skirtų lėšų, Perkančiosios organizacijos nustatytų prieš pradedant pirkimo procedūrą;
56.5. įvertina ar nebuvo pasiūlyta neįprastai maža kaina ir ar Tiekėjas pirkimo organizatoriaus prašymu pateikė raštišką tinkamą kainos pagrįstumo įrodymą.
57. [bookmark: _Ref94693637][bookmark: _Ref10631666]Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, pirkimo organizatorius gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis[footnoteRef:2]. [2:  Pasiūlymų patikslinimo, papildymo ar paaiškinimo taisyklės patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240.] 

58. Jeigu dalyvio pasiūlyme nurodyta kaina atrodo neįprastai maža, pirkimo organizatorius prašo dalyvį ją pagrįsti, vadovaujantis VPĮ 57 straipsnio 2 ir 3 dalių nuostatomis.
59. Pirkimo organizatorius gali nevertinti viso Tiekėjo pasiūlymo, jeigu patikrinusi jo dalį nustato, kad, vadovaujantis jam nustatytais reikalavimais, pasiūlymas turi būti atmestas. Ši nuostata netaikoma, jeigu perkančioji organizacija ketina pasinaudoti Viešųjų pirkimų įstatymo  63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo.
60. Tiekėjo pateiktas pasiūlymas yra atmetamas ir tiekėjas pašalinamas iš pirkimo procedūros, jeigu yra bent viena iš šių sąlygų:
60.1. Tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
60.2. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis;
60.3. pasiūlyta kaina viršija pirkimui skirtas lėšas, Perkančiosios organizacijos nustatytas prieš pradedant pirkimo procedūrą, išskyrus Viešųjų pirkimų įstatymo 45 straipsnio 1 dalies 5 punkte numatytus atvejus;
60.4. Tiekėjas per nustatytą terminą nepatikslino, nepapildė, nepaaiškino duomenų ir (ar) informacijos;
60.5. tiekėjas per nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
60.6. pasiūlyme nurodyta neįprastai maža kaina ir Tiekėjas nepateikia tinkamų pasiūlytos neįprastai mažos kainos pagrįstumo įrodymų;
60.7. pasiūlymas, kuriame nurodyta neįprastai maža kaina, neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
60.8. Tiekėjas neatitinka bent vieno pirkimo dokumentuose nustatyto kvalifikacijos reikalavimo (jeigu taikytina) ir (ar), jeigu taikytina, kokybės vadybos sistemos ir (ar) aplinkos apsaugos vadybos sistemos standartų reikalavimo;
60.9. pirkimo organizatorius gauna informacijos, kad tiekėjas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų ir paaiškėja, kad neatitiktis Viešųjų pirkimų įstatymo 17 straipsnio 2 dalies 2 punkte įtvirtintiems įsipareigojimams vis dar aktuali, t. y. neišnykusi.;
60.10. pasiūlymas atmetamas ir tuo atveju, jeigu tiekėjas pirkimo organiztoriaus prašymu nepratęsia pasiūlymo galiojimo;
60.11. Perkančioji organizacija atmeta tiekėjo pasiūlymą, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
61. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
62. Ekonomiškai naudingiausias pasiūlymas bus išrenkamas pagal kainą. Ekonomiškai naudingiausiu pasiūlymu laikomas mažiausios kainos pasiūlymas.
63. Pirkimo metu nebus deramasi su dalyviais dėl jų pateiktų pasiūlymų.

IX. [bookmark: _Toc158640868][bookmark: _Toc241841852]PASIŪLYMŲ EILĖ IR LAIMĖTOJO NUSTATYMAS

64. Į pasiūlymų eilę įtraukiami visi neatmesti pasiūlymai, pažymint, kurie pasiūlymai nebuvo įvertinti. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar pirkimo procedūrų metu atmetus kitus pasiūlymus, liko vienas tiekėjas.
65. Pirkimo organizatorius kreipiasi į tiekėją, kurio pasiūlymas gali būti pripažintas laimėjusiu, dėl aktualių dokumentų, patvirtinančių jo atitiktį III skyriuje nustatytiems Reikalavimams Tiekėjui, pateikimo, išskyrus atvejus, kai jų buvo paprašyta ir jie buvo įvertinti ankstesniuose pirkimo procedūros etapuose ir ši informacija vis dar yra aktuali, taip pat išskyrus atvejus, kai vadovaujantis pirkimo sąlygomis šių dokumentų nereikalaujama. Tiekėjo pateikta informacija patikslinama, papildoma ar paaiškinama pagal pirkimo sąlygų 57 punkto reikalavimus.
66. Jei Tiekėjo pateikti dokumentai nepatvirtina jo atitikties III skyriuje nustatytiems Reikalavimams Tiekėjui ar jis nepateikia tokių dokumentų, jis šalinamas iš pirkimo. Tokiu atveju toliau tikrinamas pasiūlymas, kuris yra antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. 
67. Jei Tiekėjo pateikti dokumentai patvirtina jo atitiktį III skyriuje nustatytiems Reikalavimams Tiekėjui, Tiekėjas skelbiamas pirkimo laimėtoju.
68. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir tiekėjo siūloma kaina nėra per didelė ir perkančiajai organizacijai nepriimtina.
69. Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis Viešųjų pirkimų įstatymo 58 straipsnio 1 dalies reikalavimais.
70. Tiekėjas, kurio pasiūlymas laimėjo, kviečiamas sudaryti pirkimo sutartį. Sutarties sudarymo atidėjimo terminas netaikomas.
71. Jei būtų priimtas sprendimas nesudaryti pirkimo sutarties arba pradėti pirkimą iš naujo – dalyviai apie tai informuojami, nurodant apie tokio sprendimo priežastis.

X. [bookmark: _Toc158640869][bookmark: _Toc241841853]PERKANČIOSIOS ORGANIZACIJOS SIŪLOMOS ŠALIMS SUDARYTI PIRKIMO SUTARTIES SĄLYGOS IR (ARBA) PIRKIMO SUTARTIES PROJEKTAS

72. Pirkimo sutarties specialiųjų ir bendrųjų sąlygų projektai pateikiami pirkimo sąlygų 3 priede. Pirkimo sutarties projekto sąlygos yra privalomos pirkimo dalyviams ir sudarant pirkimo sutartį su laimėtoju nebus keičiamos. Pirkimo sutarties valiuta – eurai.
73. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki pirkimo organizatoriaus nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatymo ir pirkimo dokumentuose nustatytomis sąlygomis laikoma, kad jis (jie) atsisakė sudaryti pirkimo sutartį. Tuo atveju pirkimo organizatorius grįžta į kvalifikacijos nagrinėjimo etapą ir prašo dalyvio, kurio pasiūlymas pagal nustatytą pasiūlymų eilę yra pirmas po dalyvio atsisakiusio sudaryti pirkimo sutartį ir kuris gali būti pripažintas laimėtoju, pateikti atitiktį kvalifikacijos ir, jei taikoma, kokybės vadybos sistemos standartų ir (ar) aplinkos apsaugos vadybos sistemos standartų reikalavimams patvirtinančius dokumentus.
74. Pasirašant ar nutraukiant pirkimo sutartį, vykdant ir keičiant pirkimo sutartį, perkančiosios organizacijos ir tiekėjo bendravimas bei keitimasis informacija vyksta ne CVP IS priemonėmis.
75. Vykdant pirkimo sutartį, sąskaitos faktūros teikiamos tik elektroniniu būdu. Perkančioji organizacija elektronines sąskaitas faktūras priima ir apdoroja naudodamasi informacinės sistemos SABIS priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar informacinės sistemos SABIS pažeidimų, dėl kurių negalimas perkančiosios organizacijos ir tiekėjo bendravimas ir keitimasis informacija naudojantis šiomis sistemomis.
76. Sutarties galiojimo laikotarpis: ne ilgiau kaip 8 (aštuoni) mėnesiai nuo Sutarties įsigaliojimo dienos. Sutarties galiojimo terminas Sutartyje nustatytomis sąlygomis gali būti pratęstas 1 (vieną) kartą 1 (vienam) mėnesiui. Garantiniai, intelektinės nuosavybės ir kiti pagal savo pobūdį po Sutarties termino pabaigos galiojantys įsipareigojimai galioja Sutartyje nustatytais terminais. Sutarties galiojimo laikas nurodytas Sutarties projekte (pirkimo sąlygų 3 priede).
77. Pirkimo sutartyje ir šios pirkimo sutarties galimiems pakeitimo atvejams, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (Suvestinė redakcija nuo 2022-12-31.), pasirinktas kainos apskaičiavimo būdas – fiksuotos kainos kainodaros metodas.

XI. [bookmark: _Toc241841854]INFORMACIJA APIE PIRKIMO DOKUMENTŲ PAAIŠKINIMO (PATIKSLINIMO) TVARKĄ, GINČŲ NAGRINĖJIMO TVARKĄ

78. Pirkimo organizatoriaus ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti lietuvių kalba. Paaiškinimai ar patikslinimai skelbiami CVP IS ir siunčiami prašymą pateikusiam bei visiems prie pirkimo prisijungusiems tiekėjams, nenurodant iš ko gautas prašymas.
79. Teikti pasiūlymus dėl pirkimo dokumentų patikslinimo ir kreiptis dėl pirkimo dokumentų paaiškinimo ar papildomos su pirkimo dokumentais susijusios informacijos į pirkimo organizatorių galima ne vėliau kaip prieš 2 darbo dienas iki pasiūlymų pateikimo termino pabaigos. Pirkimo organizatoriaus paaiškinimai (patikslinimai) turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos.
80. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
81. Nesibaigus pasiūlymų pateikimo terminui, perkančioji organizacija savo iniciatyva gali paaiškinti ar patikslinti pirkimo dokumentus, taip pat nukelti pasiūlymų pateikimo termino pabaigą.
82. Perkančioji organizacija neketina rengti susitikimų su tiekėjais dėl pirkimo dokumentų paaiškinimo.
83. Jeigu pirkimo organizatorius pirkimo dokumentų paaiškinimų ar patikslinimų nepateikia per nurodytą terminą, pasiūlymų pateikimo termino pabaiga nukeliama ne trumpesniam laikui nei tas, kiek vėluojama pateikti paaiškinimus ar patikslinimus.
84. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Viešųjų pirkimų įstatymo VII skyriuje.
85. Perkančioji organizacija turi teisę savo iniciatyva nutraukti pradėtas pirkimo procedūras, jei atsirado aplinkybių, numatytų Viešųjų pirkimų įstatymo ir privalo nutraukti pradėtas pirkimo procedūras, jei atsirado aplinkybių, numatytų Viešųjų pirkimų įstatymo 29 straipsnio 3 dalyje.

XII. [bookmark: _Toc158640871][bookmark: _Toc241841855]BAIGIAMOSIOS NUOSTATOS

86. Į šio pirkimo procedūras perkančioji organizacija nenumato kviesti dalyvauti stebėtojų.
87. Atstovai, įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis:
87.1. techniniais klausimais Žemaičių dailės muziejaus projekto veiklų koordinatorė Ingrida Stanienė, tel. +370 626 53319, el. p. staniene.ingrida@gmail.com;
87.2. viešųjų pirkimų procedūrų klausimais Plungės rajono savivaldybės administracijos Viešųjų pirkimų skyriaus vyr. specialistė Gražina Baužienė. Tel Nr. +370 448 73149; el. p. grazina.bauziene@plunge.lt.
88. Pirkimo sąlygų priedai yra neatskiriama pirkimo dokumentų dalis.
89. Pirkimo procedūros, kurios neapibrėžtos šiuose pirkimo dokumentuose, vykdomos vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu, Viešųjų pirkimų įstatymu ir jo įgyvendinamųjų teisės aktų nuostatomis.


Administracijos direktorius				     Dalius Pečiulis

